title: Anamlapira va tamava bad anyust-sanka (suterot)
text: Nega ba 02/10/1872 koe London tozuwer. Phileas Fogg tir uxik dulapesaf is cobekaf is ekemaf nekev diveavafa linulara. To tabexaf bewik ke Reform rijay. Dum kotrielon banliz lanir aze va warzot koe fela belir. Banviele akoydanon kosmar da sedme lan opik anamlapira va tamavca bad anyust-sanka co rotir. To teliz ke Morning Chronicle fela bazecker, satcon zabduson va mana patavara gu redura va warzafa kelotafa sarva koe Barata azu guyundesira. Bat teliz va gonexulen zalor is tuelimar, is ugal adraf gu artlapira va kota widava mal London kal banliz dimlapira. Teliz vas budara va kot londonaf stuvusik vektar. Zalor koe wafra zo pintar : London az Suez az Mumbai az Kolkata az Hong Kong az Yokohama az San Francisco az New York az Liverpool az gire London, malsaveson va konaka gedrafa liziba dum tota ik kelot. Kotak va anyust-sanka dye co tiskir.